Public procurement notice: Contract Award Notice
Published: 2025-12-16
Buyer: Servica Oy
Country: FI
Region: FI1DB
Contract type: Supplies
Procedure: Open procedure
CPV classification: 33140000: Medical consumables
Award criteria: cost

Technical requirements: Tämä on tietopyyntö, joka ei ole hankintailmoitus tai tarjouspyyntö. Tietopyynnön tarkoituksena on kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys kilpailutukseen osallistumiselle. Tulevan kilpailutuksen onnistumisen varmistamiseksi olisi kuitenkin tärkeää, että tarjoajat antaisivat hankintayksikölle mahdollisimman laajasti pyydettyjä tietoja. Tietopyyntö ei velvoita hankintayksikköä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta. Tietopyyntöön vastanneille ei makseta korvausta tietopyyntöön vastaamisesta tai siihen liittyviin esittelytilaisuuksiin osallistumisesta.

Tarjoajia pyydetään tutustumaan hankintayksikön alustavaan tarjouspyyntöluonnokseen ja tuotelistaan, johon on koottu hankinnassa mukana olevien hyvinvointialueiden tällä hetkellä käyttämät silmätautien hoitotarvikkeet (laitesidonnaiset ja ei-laitesidonnaiset). Hankintayksikkö pyrkii noudattamaan hankinnassa julkisten hankintojen periaatteita, joita ovat tasapuolisuus, syrjimättömyys, avoimuus ja suhteellisuus.

Hankintayksikkö pyytää tarjoajia kiinnittämään huomiota seuraaviin asioihin:

EI-LAITESIDONNAISET TARVIKKEET
- Tuotelistaus: Miten mielestänne kilpailutettavat tuoteryhmät tai -kokonaisuudet olisi rakennettava, jotta pystyisitte tarjoamaan mahdollisimman moneen tuoteryhmään?

- Tuotelistaus: Miten näkisitte silmätautien tarvikkeiden tuotteistojen kilpailuttamisen kokonaisina tarjoajakohtaisina tuotepaketteina / tuotekoreina (kaikkiaan 4-6 tuotekoria)? Yhdessä korissa olisi 1-3 pakollista tuotetta, joita tarjoajan olisi pakko tarjota. "Pakollisille" tuotteille pyydettäisiin hinnat, jolloin tuotekorien hintapisteet määräytyisivät pakollisten tuotteiden hintojen perusteella. Pakolliset tuotteet olisivat jokaisessa korissa eri tuotteita.
Muita kuin koreissa vaadittuja silmätautien hoitotarvikkeita tarjoaja saisi omasta valikoimastaan sisällyttää tuotekoreihin nettohinnastolla.

- Tuotelistaus, laatupisteytys lisänä hintapisteille: tarjoaja saisi laatupisteitä tuotekoreittain korin laajuuden / valikoiman kattavuuden mukaan. Esimerkiksi 5 tuoteryhmästä saisi 10 pistettä, 6-8 tuoteryhmästä 20 pistettä, 9-10 tuoteryhmästä 30 pistettä ja 11 tai useammista tuoteryhmistä 40 pistettä. Jos tuoteryhmiä on 1-4, lisäpisteitä ei saisi. Laatupisteiden osuus vertailupisteistä olisi maksimissaan 30%. 

- Tuotelistaus, valintaperusteet: Tarjottujen tuotekorien asettaminen etusijajärjestykseen kokonaistaloudellisen edullisuuden perusteella.

- Tuotelistaus, tarjoaminen: Tarjoaja voisi tarjota yhteen tai kaikkiin koreihin.

- Painotettu hinta -tuotekori. Edellyttää tarkat tiedot käyttömääristä, jotta oikeat tuotteet voidaan nimetä koreihin ja niiden painoarvo korin hinnasta määritellä oikein. Esim. käytetyimmät tuoteryhmät (volyymin perusteella) 80% korin hinnasta, loput 20%.

LAITESIDONNAISET TARVIKKEET
1) Valitaan kaikki laitekohtaiset vaatimukset täyttävät tuotteet / tarjoukset (jos useampia tarjouksia / laite, tarjoukset asetetaan etusijajärjestykseen hinnan mukaan. Tarjouspyynnössä määritetään mitä tuotteita laitesidonnaisina tarvitaan.

TARJOUSPYYNTÖ
1) Onko tarjouspyynnössä saatavilla riittävästi tietoa hankintaan liittyen, jotta tarjoaminen on mahdollista?
2) Ovatko tarjouspyynnön muut kuin tuotekohtaiset vaatimukset oikeassa suhteessa hankinnan laatuun nähden?
3) Onko tarjouspyynnössä vaatimuksia tai ehtoja mitkä voisivat estää tasapuolisen ja syrjimättömän kilpailun syntymisen?
4) Tarjouspyynnön keskeneräisyys (vasta karkea luonnos) huomioiden, sisältääkö tarjouspyyntöluonnos nykymuodossaan virheellistä tai ristiriitaista tietoa?

Myös muihin kuin yllä oleviin asioihin kommentointi on sallittua.

Tarjouspyyntöluonnoksessa mainitut määräajat eivät ole lopullisia ja määräytyvät vasta kun hankintailmoitus julkaistaan.

TIETOPYYNTÖÖN VASTAAMINEN
Mahdollinen tarjoaja voi osallistua tietopyyntöön lähettämällä kommentit viimeistään 16.1.2026 klo 16:00 mennessä. Vastaaminen tapahtuu sähköpostitse osoitteeseen hankinnat@servica.fi . Otsikoikaa viestinne seuraavasti: "Tietopyyntö: Silmätautien hoitotarvikkeet [yrityksen nimi]". Annetut tiedot käsitellään luottamuksellisesti. Hankintayksikkö voi esittää tarkentavia jatkokysymyksiä tarjoajille. Hankintayksikkö ei ole velvollinen vastaamaan kysymyksiin tai muuttamaan hankinnan sisältöä tarjoajien vastauksien perusteella. Vastaamalla tietopyyntöön tarjoaja hyväksyy nämä ehdot. Tarjouspalvelu luo automaattisesti määräajat kysymysten jätölle.


Winner: Keski-Suomen hyvinvointialue